text:
когато засегнатите региони са съставени от над пет държави членки, те приемат решението чрез гласуване с квалифицирано мнозинство. За постигане на квалифицирано мнозинство за предложенията по член 5, параграф 3 се изисква следното мнозинство:
 а)ОПС, представляващи най-малко 72 % от засегнатите държави членки; и
 б)ОПС, представляващи държави членки, съставляващи най-малко 65 % от населението на засегнатия регион.
 Блокиращото малцинство за решенията по предложенията за условията и методиките по член 5, параграф 3 включва най-малко минималния брой ОПС, представляващи над 35 % от населението на участващите държави членки, плюс ОПС, представляващи най-малко една допълнителна засегната държава членка, а ако липсва такова, квалифицираното мнозинство се счита за постигнато.
 5.ОПС, вземащи решения по предложения за условията или методиките по член 5, параграф 3 във връзка с региони, съставени от пет държави членки или по-малко, приемат тези решения с консенсус.
 6.За решенията на ОПС по предложения за условията или методиките по параграфи 3 и 4 всяка държава членка има един глас. Ако на територията на държава членка има повече от един ОПС, държавата членка разпределя правата на глас между тези ОПС.
 7.Ако ОПС не представят на националните регулаторни органи или на Агенцията първоначално или изменено предложение за условията или методиките съгласно параграфи 5 и 6 в сроковете, определени в настоящия регламент, те представят на компетентните регулаторни органи и Агенцията съответните проектопредложения за условията или методиките и обясняват защо не е било постигнато съгласие. Агенцията, всички съответни регулаторни органи съвместно или съответният регулаторен орган предприемат необходимите действия за приемането на изискваните условия или методики съгласно член 5, например като изискват изменения или преразглеждане и завършване на проектите по настоящия параграф, в т.ч. когато проекти не са били представени, и ги одобряват.
 Член 5
 Одобрение на условията или методиките на ОПС
 1.Всеки регулаторен орган или, според случая, Агенцията отговаря за одобряването на изготвените от ТСО условия или методики по параграфи 2, 3 и 4. Преди да одобрят условията и методиките, Агенцията или съответните регулаторни органи при необходимост преразглеждат предложенията, след като се консултират със съответните ОПС, така че тези предложения да бъдат съобразени с предназначението на настоящия регламент и да допринасят за обединението на пазарите, равнопоставеността, ефективната конкуренция и правилното функциониране на пазара.
 2.На одобрение от Агенцията подлежат предложенията за следните условия или методики и техните изменения:
 а)рамките за създаването на европейските платформи по член 20, параграф 1, член 21, параграф 1 и член 22, параграф 1;
 б)измененията на рамките за създаването на европейските платформи по член 20, параграф 5 и член 21, параграф 5;
 в)стандартните продукти за балансираща мощност по член 25, параграф 2;
 г)методиката за класифициране на целите на задействането на офертите за балансираща енергия по член 29, параграф 3;
 д)оценката на евентуалното повишение на минималното количество по офертите за балансираща енергия, които се препращат до европейските платформи, по член 29, параграф 11;
 е)методиките за ценообразуване за балансиращата енергия и междузоновата преносна способност, използвани за обмена на балансираща енергия или извършването на процедурата по уравняване на дисбалансите по член 30, параграфи 1 и 5;
 ж)хармонизацията на методиката за процедурата по разпределение на междузоновата преносна


text:
способност за обмена на балансираща мощност или споделянето на резерви по член 38, параграф 3;
 з)методиката за процедурата по съоптимизирано разпределение на междузоновата преносна способност по член 40, параграф 1;
 и)правилата за уреждане между ОПС по отношение на планирания обмен на енергия по член 50, параграф 1;
 й)хармонизацията на основните елементи на уреждането на дисбалансите по член 52, параграф 2.
 Всяка държава членка може да представи на засегнатия регулаторен орган становище по предложенията за условията или методиките по първата алинея.
 3.На одобрение от всички регулаторни органи в засегнатия регион подлежат предложенията за следните условия или методики и техните изменения:
 а)за географската зона, засягаща всички ОПС, които извършват процедурата по заместване на резерви по част IV от Регламент (ЕС) 2017/1485 – рамката за създаване на европейската платформа за резерви за заместване по член 19, параграф 1;
 б)за географската зона, засягаща два или повече ОПС, които обменят или желаят взаимно да обменят балансираща мощност – създаването на общи и хармонизирани правила и процедури за обмена и възлагането на поръчки за балансираща мощност по член 33, параграф 1;
 в)за географската зона, обхващаща ОПС, които обменят балансираща мощност – методиката за изчисление на вероятната разполагаемост на междузонова преносна способност след часа на затваряне на междузоновия пазар за сделки в рамките на деня по член 33, параграф 6;
 г)за географската зона, в която е възложена поръчката за балансираща мощност – освобождаването с цел доставчиците на услуги по балансиране да не може да прехвърлят задълженията си за осигуряване на балансираща мощност по член 34, параграф 1;
 д)прилагането на модела ОПС–ДУБ в географска зона, в която има два или повече ОПС, по член 35, параграф 1;
 е)методиката за изчисление на междузоновата преносна способност за всеки регион за изчисление на преносната способност по член 37, параграф 3;
 ж)в географска зона, в която има два или повече ОПС – прилагането на процедурата по разпределение на междузоновата преносна способност за обмена на балансираща мощност или споделянето на резерви по член 38, параграф 1;
 з)за всеки регион за изчисление на преносната способност – методиката за процедурата по пазарно разпределение на междузоновата преносна способност по член 41, параграф 1;
 и)за всеки регион за изчисление на преносната способност – методиката за разпределение на междузоновата преносна способност въз основа на анализ на икономическата ефективност и списъка за всяко отделно разпределение на междузоновата преносна способност въз основа на анализ на икономическата ефективност по член 42, параграфи 1 – 5;
 й)за географската зона, в която са всички ОПС, извършващи планиран обмен на енергия в синхронна зона – правилата за уреждане между ОПС за планирания обмен на енергия по член 50, параграф 3;
 к)за географската зона, в която са всички асинхронно свързани ОПС, извършващи планиран обмен на енергия – правилата за уреждане между ОПС за планирания обмен на енергия по член 50, параграф 4;
 л)за всяка синхронна зона – правилата за уреждане между ОПС по отношение на непланирания обмен на енергия по член 51, параграф 1;
 м)за географската зона, в която са всички асинхронно свързани ОПС – правилата за уреждане между ОПС за непланирания обмен на енергия

type: legislation

jurisdiction: EU


text:
по член 51, параграф 2;
 н)освобождаването – на равнище синхронна зона – от задължението за хармонизация на периодите за уреждане на дисбалансите по член 53, параграф 2;
 о)за географската зона, в която има два или повече ОПС, обменящи балансираща мощност – принципите на алгоритмите за балансиране по член 58, параграф 3.
 Всяка държава членка може да представи на засегнатия регулаторен орган становище по предложенията за условията или методиките по първата алинея.
 4.Предложенията за следните условия или методики и техните изменения подлежат на одобрение от всеки регулаторен орган на всяка засегната държава членка за всеки отделен случай:
 а)освобождаването от задължението да се оповестява информация за предложените цени в офертите за балансираща енергия или балансираща мощност поради опасения от пазарни злоупотреби по член 12, параграф 4;
 б)когато това е целесъобразно – методиката за разпределение на разходите, произтичащи от действия на ОРС, по член 15, параграф 3;
 в)условията за балансирането по член 18;
 г)определението и употребата на специалните продукти по член 26, параграф 1;
 д)ограничението на количеството по офертите, които се препращат до европейските платформи по член 29, параграф 10;
 е)освобождаването от задължението за разделяне на възлагането на поръчки за балансираща мощност за повишаване и за понижаване на мощността по член 32, параграф 3;
 ж)когато това е целесъобразно – допълнителния механизъм за уреждане, който е отделен от уреждането на дисбалансите и служи за уреждане на разходите за възлагане на поръчки за балансираща мощност, административните разходи и други свързани с балансирането разходи с отговарящите за баланса лица по член 44, параграф 3;
 з)изключенията по отношение на една или повече разпоредби от настоящия регламент по член 62, параграф 2;
 и)разходите във връзка със задълженията, наложени на системните оператори или на определени трети лица по силата на настоящия регламент, съгласно член 8, параграф 1.
 Всяка държава членка може да представи на засегнатия регулаторен орган становище по предложенията за условията или методиките по първата алинея.
 5.Предложението за условия или методики трябва да включва предложен срок за тяхното прилагане, както и описание на очакваното им въздействие върху целите на настоящия регламент. Срокът за въвеждането им не може да е по-дълъг от дванадесет месеца от одобрението от страна на съответните регулаторни органи, освен ако всички съответни регулаторни органи се съгласят да удължат този срок или ако в настоящия регламент са предвидени други срокове. Предложенията за условия или методики, подлежащи на одобрение от няколко регулаторни органа в съответствие с параграф 3, се представят на Агенцията в срок от една седмица от представянето им на регулаторните органи. Предложенията за условия или методики, подлежащи на одобрение от един регулаторен орган в съответствие с параграф 4, може да се представят на Агенцията в срок от една седмица от представянето им на разположение на регулаторния орган, но задължително се представят по искане на Агенцията за информационни цели съгласно член 3, параграф 2 от Регламент (ЕС) 2019/942, ако Агенцията смята, че предложението има презгранично въздействие. В срок от три месеца Агенцията издава становище по предложенията за условията или методиките, ако съответните регулаторни органи поискат това.
 6.Когато за одобряването на условията или методиките по параграф 3


text:
от настоящия член или изменението по член 6 се изисква решение от повече от един регулаторен орган, съответните регулаторни органи осъществяват консултации, сътрудничат си тясно и се координират помежду си с цел постигане на съгласие. Когато Агенцията издаде становище, съответните регулаторни органи го вземат предвид. Регулаторните органи или Агенцията, когато това е от нейната компетентност, вземат решения относно представените условия или методики по параграфи 2, 3 и 4 в срок от шест месеца от получаването на условията и методиките от Агенцията или съответния регулаторен орган или, когато е приложимо, от последния засегнат регулаторен орган. Срокът започва да тече от деня, следващ представянето на предложението пред Агенцията съгласно параграф 2, пред последния засегнат регулаторен орган съгласно параграф 3 или – в съответните случаи – пред съответния регулаторен орган съгласно параграф 4.
 7.Когато съответните регулаторни органи не са успели да постигнат съгласие в срока по параграф 6 или когато подадат съвместно искане, или когато Агенцията подаде искане съгласно член 5, параграф 3, трета алинея от Регламент (ЕС) 2019/942, Агенцията взема решение по представените предложения за условия или методики в срок от шест месеца от датата на отнасяне на въпроса до нея в съответствие с член 5, параграф 3 и член 6, параграф 10, втора алинея от Регламент (ЕС) 2019/942.
 8.Всяко лице може да подаде жалба срещу съответен системен оператор или ОПС във връзка с неговите задължения или решения по настоящия регламент и може да отнесе жалбата си до съответния регулаторен орган, който, действайки като орган за разрешаване на спорове, издава решение в срок от два месеца от получаване на жалбата. Този срок може да бъде удължен с още два месеца, ако съответният регулаторен орган изиска допълнителна информация. Този удължен срок може да бъде удължен допълнително със съгласието на жалбоподателя. Решението на съответния регулаторен орган има обвързваща сила, освен ако и докато бъде отменено при обжалване.
 Член 6
 Изменения на условията или методиките на ОПС
 1.Когато Агенцията, всички съответни регулаторни органи съвместно или съответният регулаторен орган поискат изменение, за да одобрят условията или методиките, представени съгласно член 5, параграфи 2, 3 и 4 съответно, съответните ОПС представят за одобрение предложение за изменени условия или методики в срок от два месеца от искането на Агенцията или съответните регулаторни органи. Агенцията или съответните регулаторни органи вземат решение по изменените условия или методики в срок от два месеца от представянето им.
 2.Когато съответните регулаторни органи не са успели да постигнат съгласие по условията или методиките в срока от два месеца или когато подадат съвместно искане, или когато Агенцията подаде искане съгласно член 5, параграф 3, третата алинея от Регламент (ЕС) 2019/942, Агенцията взема решение по изменените условия или методики в срок от шест месеца в съответствие с член 5, параграф 3 и член 6, параграф 10, втора алинея от Регламент (ЕС) 2019/942. Ако съответните ОПС не представят предложение за изменени условия или методики, прилага се редът по член 4.
 3.Агенцията или регулаторните органи, когато отговарят за приемането на условията или методиките съгласно член 5, параграфи 2, 3 и 4, може съответно да поискат предложения за изменение


text:
на тези условия или методики и да определят срок за представяне на тези предложения. ОПС, отговарящи за изготвянето на предложения за условия или методики, може да предлагат изменения на регулаторните органи и Агенцията. Предложенията за изменение на условията или методиките се представят за консултации по реда, определен в член 10, и се одобряват по реда, определен в членове 4 и 5.
 Член 7
 Оповестяване на условията или методиките в интернет
 ОПС, отговарящи за установяването на условията или методиките по силата на настоящия регламент, ги оповестяват в интернет след одобрение от Агенцията или съответните регулаторни органи или, ако такова одобрение не се изисква, след тяхното установяване, освен ако тази информация се счита за поверителна по силата на член 11.“
 Член 4
 Изменения на Регламент (ЕС) 2017/1485
 Членове 5 – 8 от Регламент (ЕС) 2017/1485 се заменят със следното:
 „Член 5
 Условия или методики на ОПС
 1.ОПС разработват условията или методиките, които се изискват по силата на настоящия регламент, и ги представят за одобрение на Агенцията съгласно член 6, параграф 2, на компетентните регулаторни органи съгласно член 6, параграф 3 или на организацията, определена от държавата членка съгласно член 6, параграфи 4 и 5, в съответните срокове, посочени в настоящия регламент. При извънредни обстоятелства, в частност когато даден срок не може да бъде спазен поради обстоятелства, които са външни за областта на ОПС, сроковете за условията или методиките може да бъдат удължени от Агенцията – при процедурите по член 6, параграф 2, съвместно от всички компетентни регулаторни органи – при процедурите по член 6, параграф 3, или от компетентния регулаторен орган – при процедурите по член 6, параграфи 4 и 5.
 2.Участващите ОПС тясно си сътрудничат, когато е необходимо предложение за условия или методики по настоящия регламент да бъде разработено и съгласувано от повече от един ОПС. ОПС, подпомагани от ЕМОПС за електроенергия, информират редовно регулаторните органи и Агенцията за напредъка по разработването на въпросните условия или методики.
 3.Когато ОПС, вземащи решения по предложения за условията или методиките по член 6, параграф 2, не могат да постигнат съгласие, те приемат решението чрез гласуване с квалифицирано мнозинство. За приемане с квалифицирано мнозинство на предложения по член 6, параграф 2 се изисква мнозинство от:
 а)ОПС, представляващи най-малко 55 % от държавите членки; и
 б)ОПС, представляващи държави членки, съставляващи най-малко 65 % от населението на Съюза.
 4.Блокиращото малцинство за решенията по предложения за условията или методиките по член 6, параграф 2 трябва да включва ОПС, представляващи най-малко четири държави членки, а ако липсва такова, квалифицираното мнозинство се счита за постигнато.
 5.Когато ОПС, вземащи решения по предложения за условията или методиките по член 6, параграф 3, не могат да постигнат съгласие и когато засегнатите региони са съставени от над пет държави членки, те приемат решението чрез гласуване с квалифицирано мнозинство. За приемане с квалифицирано мнозинство на предложенията по член 6, параграф 3 се изисква мнозинство от:
 а)ОПС, представляващи най-малко 72 % от засегнатите държави членки; и
 б)ОПС, представляващи държави членки, съставляващи най-малко 65 % от населението на засегнатия регион.
 6.Блокиращото малцинство за решенията по предложенията за


text:
условията и методиките по член 6, параграф 3 включва най-малко минималния брой ОПС, представляващи над 35 % от населението на участващите държави членки, плюс ОПС, представляващи най-малко една допълнителна засегната държава членка, а ако липсва такова, квалифицираното мнозинство се счита за постигнато.
 7.ОПС, вземащи решения по предложения за условия или методики по член 6, параграф 3 във връзка с региони, съставени от пет държави членки или по-малко, приемат тези решения с консенсус.
 8.За решенията на ОПС по предложения за условията или методиките по параграфи 3 и 5 всяка държава членка има един глас. Ако на територията на държава членка има повече от един ОПС, държавата членка разпределя правата на глас между тези ОПС.
 9.Ако ОПС не представят първоначално или изменено предложение за условията или методиките на регулаторните органи или на Агенцията по силата на членове 6 и 7 или на организациите, определени от държавите членки по силата на член 6, параграф 4, в сроковете, установени в настоящия регламент, те представят на определената организация, компетентните регулаторни органи и Агенцията съответните проектопредложения за условията или методиките и обясняват защо не е било постигнато съгласие. Агенцията, всички компетентни регулаторни органи съвместно или компетентната определена организация предприемат необходимите действия за приемането на изискваните условия или методики съгласно член 6, например като изискват изменения или преразглеждане и завършване на проектите по настоящия параграф, в т.ч. когато проекти не са били представени, и ги одобряват.
 Член 6
 Одобрение на условията или методиките на ОПС
 1.Всеки регулаторен орган или, според случая, Агенцията отговаря за одобряването на разработените от ТСО условия или методики по параграфи 2 и 3. Организацията, определена от държавата членка, отговаря за одобряването на условията или методиките, разработени от ОПС по параграф 4. Определената организация е регулаторният орган, освен ако държавата членка е предвидила друго. Преди да одобрят условията или методиките, регулаторният орган, Агенцията или определената организация при необходимост преразглеждат предложенията, след като се консултират със съответните ОПС, така че тези предложения да бъдат съобразени с предназначението на настоящия регламент и да допринасят за интегрирането на пазарите, недопускането на дискриминация, ефективната конкуренция и правилното функциониране на пазара.
 2.На одобрение от Агенцията подлежат предложенията за следните условия или методики и техните изменения, по които всяка държава членка може да представи становище до засегнатия регулаторен орган:
 а)ключовите организационни изисквания, роли и отговорности във връзка с обмена на данни, свързани с експлоатационната сигурност в съответствие с член 40, параграф 6;
 б)методиката за изграждане на моделите на обща електроенергийна мрежа в съответствие с член 67, параграф 1 и член 70;
 в)методиката за координиране на анализа на експлоатационната сигурност в съответствие с член 75.
 3.На одобрение от всички регулаторни органи в засегнатия регион подлежат предложенията за следните условия или методики и техните изменения, по които всяка държава членка може да представи становище до засегнатия регулаторен орган:
 а)методиката за всяка синхронна зона за определянето на минимален инерционен момент в съответствие с член 39, параграф 3, буква б);
 б)общите разпоредби за всеки регион за изчисляване на преносната способност, за координиране на регионалната експлоатационна сигурност в съответствие с член 76;
 в)методиката – най-малко


text:
за всяка синхронна зона – за оценяване на значението на активите за координиране на изключванията в съответствие с член 84;
 г)методиките, условията и стойностите, включени в споразуменията за експлоатация на синхронната зона съгласно член 118 относно:
 i)определящите параметри за качеството на честотата и целевите параметри за качество на честотата в съответствие с член 127;
 ii)правилата за определяне на размера на резерва за първично регулиране на честотата (РПРЧ) в съответствие с член 153;
 iii)допълнителните свойства на РПРЧ в съответствие с член 154, параграф 2;
 iv)за синхронната зона „Великобритания“ и синхронната зона „Ирландия и Северна Ирландия“ – мерките за осигуряване на възстановяването на съоръженията за натрупване на енергия в съответствие с член 156, параграф 6, буква б);
 v)за синхронната зона „Великобритания“ и синхронната зона „Ирландия и Северна Ирландия“ – минималния срок за задействане, който трябва да осигурят организациите, предоставящи РПРЧ, в съответствие с член 156, параграф 10;
 vi)за синхронните зони „Континентална Европа“ и „Скандинавие“ – допусканията и методиката за анализа на разходите и ползите в съответствие с член 156, параграф 11;
 vii)ако е приложимо, за синхронните зони, различни от „Континентална Европа“ – ограниченията за обмен на РПРЧ между ОПС в съответствие с член 163, параграф 2;
 viii)за синхронната зона „Великобритания“ и синхронната зона „Ирландия и Северна Ирландия“ – методиката за определяне на минималното предоставяне на резервна мощност на РПРЧ между синхронни зони, определена в съответствие с член 174, параграф 2, буква б);
 ix)ограниченията за размерите на обмена на РВРЧ между синхронни зони, определени в съответствие с член 176, параграф 1, и ограниченията за количествата за съвместно ползване на РВРЧ между синхронни зони, определени в съответствие с член 177, параграф 1;
 x)ограниченията за размерите на обмена на РЗ между синхронни зони, определени в съответствие с член 178, параграф 1, и ограниченията за количествата за съвместно ползване на РЗ между синхронни зони, определени в съответствие с член 179, параграф 1;
 д)методиките и условията, включени в споразуменията за експлоатация на блока за РТЧ съгласно член 119 относно:
 i)ограниченията относно линейното изменение на генерираната активна мощност в съответствие с член 137, параграфи 3 и 4;
 ii)действията за съгласуване с цел намаляване на ГВРЧ, както е определено в член 152, параграф 14;
 iii)мерките за намаляване на ГВРЧ чрез изискване на промени в производството или потреблението на активната мощност от модули за производство на електроенергия или потребяващи единици в съответствие с член 152, параграф 16;
 iv)правилата за определяне на размера на РВРЧ в съответствие с член 157, параграф 1;
 е)мерките за намаляване на риска за всяка синхронна зона или всеки блок за РТЧ в съответствие с член 138;
 ж)съвместното предложение за всяка синхронна зона за определяне на блокове за РТЧ в съответствие с член 141, параграф 2.
 4.Освен ако държавата членка е определила друго, следните условия или методики и техните изменения се одобряват поотделно от организацията, определена от държавата членка в съответствие с параграф 1:
 а)за синхронната зона „Великобритания“ и синхронната зона „Ирландия и Северна Ирландия“ – предложението на всеки ОПС, определящо нивото на отпадане на потребители, при което преносната система е в състояние на прекъсване на електроснабдяването;


text:
б)обхватът на обмена на данни с оператори на разпределителни системи и значителните потребители на електроенергийната мрежа в съответствие с член 40, параграф 5;
 в)допълнителните изисквания за групите, предоставящи РПРЧ в съответствие с член 154, параграф 3;
 г)изключването на групи, предоставящи РПРЧ, от предоставянето на РПРЧ в съответствие с член 154, параграф 4;
 д)за синхронната зона „Континентална Европа“ и синхронната зона „Скандинавие“ – предложението относно минималния междинен период на задействане, който трябва да се осигури от организациите, предоставящи РПРЧ, предложено от оператора на преносна система в съответствие с член 156, параграф 9;
 е)техническите изисквания за РВРЧ, определени от оператора на преносна система в съответствие с член 158, параграф 3;
 ж)отхвърлянето на групи, предоставящи РВРЧ, в съответствие с член 159, параграф 7;
 з)техническите изисквания за присъединяването на единици, предоставящи РЗ, и групи, предоставящи РЗ, които са определени от оператора на преносна система в съответствие с член 161, параграф 3; и
 и)отхвърлянето на групи, предоставящи РЗ, от предоставянето на РЗ в съответствие с член 162, параграф 6.
 5.Когато отделен съответен системен оператор или ОПС има задължение или право съгласно настоящия регламент да определя или да се споразумява относно изисквания, които не са предмет на параграф 4, държавите членки може да изискват предварително одобрение на тези изисквания или техните изменения от компетентния регулаторен орган.
 6.Предложението за условия или методики трябва да включва предложен срок за тяхното прилагане, както и описание на очакваното им въздействие върху целите на настоящия регламент. Предложенията за условия или методики, подлежащи на одобрение от няколко регулаторни органа в съответствие с параграф 3, се представят на Агенцията в срок от една седмица от представянето им на регулаторните органи. Предложенията за условия или методики, подлежащи на одобрение от определена организация в съответствие с параграф 4, може да се представят на Агенцията в срок от една седмица от представянето им на разположение на определената организация, но задължително се представят по искане на Агенцията за информационни цели съгласно член 3, параграф 2 от Регламент (ЕС) 2019/942, ако Агенцията смята, че предложението има презгранично въздействие. В срок от 3 месеца Агенцията издава становище относно предложенията за условия или методики, ако компетентните регулаторни органи поискат това.
 7.Когато за одобряването на условията или методиките по параграф 3 или изменението по член 7 се изисква решение от повече от един регулаторен орган съгласно параграф 3, компетентните регулаторни органи осъществяват консултации, сътрудничат си тясно и се координират помежду си с цел постигане на съгласие. Когато Агенцията издаде становище, компетентните регулаторни органи го вземат предвид. Регулаторните органи или Агенцията, когато това е от нейната компетентност, вземат решения относно представените условия или методики по параграфи 2 и 3 в срок от 6 месеца от получаването на условията и методиките от Агенцията или регулаторния орган или, когато е приложимо, от последния засегнат регулаторен орган. Срокът започва да тече от деня, следващ представянето на предложението пред Агенцията съгласно параграф 2 или пред последния засегнат регулаторен орган съгласно параграф 3.
 8.Когато регулаторните органи не са успели да постигнат съгласие в срока по параграф 7 или когато подадат съвместно искане, или когато Агенцията подаде искане


text:
съгласно член 5, параграф 3, трета алинея от Регламент (ЕС) 2019/942, Агенцията взема решение по представените предложения за условия или методики в срок от 6 месеца в съответствие с член 5, параграф 3 и член 6, параграф 10, втора алинея от Регламент (ЕС) 2019/942. .
 9.Когато за одобряването на условията или методиките се изисква решение само от една определена организация в съответствие с параграф 4 или компетентен регулаторен орган в съответствие с 5, определената организация или компетентният регулаторен органи вземат решение в срок от 6 месеца от получаването на условията или методиките. Срокът започва да тече от деня, следващ представянето на предложението пред определената организация съгласно параграф 4 или пред компетентния регулаторен орган съгласно параграф 5.
 10.Всяко лице може да подаде жалба срещу съответен системен оператор или ОПС във връзка с неговите задължения или решения по настоящия регламент и може да отнесе жалбата си до регулаторния орган, който, действайки като орган за разрешаване на спорове, издава решение в срок от 2 месеца от получаване на жалбата. Този срок може да бъде удължен с още 2 месеца, ако регулаторният орган изиска допълнителна информация. Този удължен срок може да бъде удължен допълнително със съгласието на жалбоподателя. Решението на регулаторния орган има обвързваща сила, освен ако и докато бъде отменено при обжалване.
 Член 7
 Изменения на условията или методиките на ОПС
 1.Когато Агенцията или всички регулаторни органи съвместно поискат изменение, за да одобрят условията или методиките, представени съгласно член 6, параграфи 2 и 3 съответно, съответните ОПС представят за одобрение предложение за изменени условия или методики в срок от 2 месеца от искането от Агенцията или регулаторните органи. Агенцията или компетентните регулаторни органи вземат решение по изменените условия или методики в срок от 2 месеца от представянето им.
 2.Когато определена организация поиска изменение с цел да одобри условията и методиките, представени в съответствие с член 6, параграф 4, или когато компетентният регулаторен орган поиска изменение с цел да одобри изискванията, представени в съответствие с член 6, параграф 5, в срок от 2 месеца от искането от определената организация или компетентния регулаторен орган съответният ОПС представя за одобрение предложение за изменени условия, методики, или изисквания. Определената организация или компетентният регулаторен орган вземат решение по изменените условия или методики в срок от 2 месеца от представянето им.
 3.Когато компетентните регулаторни органи не са успели да постигнат съгласие по условията или методиките по силата на член 6, параграфи 2 и 3 в срока от два месеца или когато те подадат съвместно искане, или когато Агенцията подаде искане съгласно член 5, параграф 3, третата алинея от Регламент (ЕС) 2019/942, Агенцията взема решение по изменените условия или методики в срок от 6 месеца в съответствие с член 5, параграф 3 и член 6, параграф 10, втора алинея от Регламент (ЕО) No 2019/942. Ако съответните ОПС не представят предложение за изменени условия или методики, прилага се редът по член 5, параграф 9.
 4.Агенцията или регулаторните органи, или определените организации, когато отговарят за приемането на условията или методиките съгласно член 6, параграфи 2, 3 и 4, може съответно да поискат


text:
предложения за изменение на тези условия или методики и да определят срок за представяне на тези предложения. ОПС, отговарящи за разработването на предложения за условия или методики, може да предлагат изменения на регулаторните органи и Агенцията. Предложенията за изменение на условията или методиките се представят за консултации в съответните случаи по реда, определен в член 11, и се одобряват по реда, определен в членове 5 и 6.
 Член 8
 Оповестяване на условията или методиките в интернет
 1.ОПС, отговарящи за установяването на условията или методиките по силата на настоящия регламент, ги оповестяват в интернет след одобрение от Агенцията или компетентните регулаторни органи или, ако такова одобрение не се изисква, след тяхното установяване, освен ако тази информация се счита за поверителна по силата на член 12.
 2.Оповестяват се също:
 а)усъвършенстванията на инструменти за експлоатацията на мрежата в съответствие с член 55, буква д);
 б)целевите параметри за ГВРЧ в съответствие с член 128;
 в)ограниченията относно линейните изменения на ниво „синхронна зона“ в съответствие с член 137, параграф 1;
 г)ограниченията относно линейните изменения на ниво „блок за РТЧ“ в съответствие с член 137, параграф 3;
 д)мерките, предприемани в състоянието на повишено внимание поради недостатъчност на резервите на активна мощност в съответствие с член 152, параграф 11; и
 е)искането на включващия резерв ОПС към организация, предоставяща РПРЧ, за предоставяне на информацията в реално време в съответствие с член 154, параграф 11.“
 Член 5
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22.2.2021 година.
 За Комисията
 Председател
 Ursula VON DER LEYEN
 (1)
 OВ L 158, 14.6.2019 г., стр. 54.
 (2)
 Регламент (ЕС) 2015/1222 на Комисията от 24 юли 2015 г. за установяване на насоки относно разпределянето на преносната способност и управлението на претоварването (ОВ L 197, 25.7.2015 г., стр. 24).
 (3)
 Регламент (ЕС) 2016/1719 на Комисията от 26 септември 2016 година за установяване на насока относно предварителното разпределяне на преносна способност (ОВ L 259, 27.9.2016 г., стр. 42).
 (4)
 Регламент (ЕС) 2017/2195 на Комисията от 23 ноември 2017 година за установяване на насоки за електроенергийното балансиране (ОВ L 312, 28.11.2017 г., стр. 6).
 (5)
 Регламент (ЕС) 2017/1485 на Комисията от 2 август 2017 г. за установяване на насоки относно експлоатацията на системата за пренос на електроенергия (ОВ L 220, 25.8.2017 г., стр. 1).
 (6)
 Регламент (ЕС) 2019/942 на Европейския парламент и на Съвета от 5 юни 2019 г. за създаване на Агенция на Европейския съюз за сътрудничество между регулаторите на енергия (OВ L 158, 14.6.2019 г., стр. 22).
 (7)
 Решение на Общия съд от 24 октомври 2019 г., E-Control Austria / ACER, T-332/17.


text:
 27.5.2020
 BG
 Официален вестник на Европейския съюз
 L 164/49
 РЕГЛАМЕНТ ЗА ИЗПЪЛНЕНИЕ (ЕС) 2020/706 НА КОМИСИЯТА
 от 26 май 2020 година
 за изменение за 314-и път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 1 от него,
 като има предвид, че:
 (1)
 В приложение I към Регламент (ЕО) No 881/2002 се посочват лицата, групите и образуванията, чиито финансови средства и икономически ресурси се замразяват по силата на същия регламент.
 (2)
 На 21 май 2020 г. Комитетът по санкциите към Съвета за сигурност на Организацията на обединените нации реши да добави едно вписване в списъка на лицата, групите и образуванията, спрямо които следва да се прилага замразяването на финансови средства и икономически ресурси.
 (3)
 Поради това приложение I към Регламент (ЕО) No 881/2002 следва да бъде съответно изменено.
 (4)
 За да се гарантира ефективността на мерките, предвидени в настоящия регламент, той следва да влезе в сила незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 май 2020 година.
 За Комисията,
 от името на председателя,
 Генерален директор
 Генерална дирекция „Финансова стабилност, финансови услуги и съюз на капиталовите пазари“
 (1) ОВ L 139, 29.5.2002 г., стр. 9.
 ПРИЛОЖЕНИЕ
 В категорията „Физически лица“ в приложение I към Регламент (ЕО) No 881/2002 се добавя следното вписване:
 „Amir Muhammad Sa’id Abdal-Rahman al-Mawla“ (изписване на оригиналния език: أمیر محمد سعید عبد الرحمن المولى) (по проверена информация известен още като: а) Abu Ibrahim al-Hashimi al-Qurashi, б) Hajji Abdallah, в) Abu ‘Umar al-Turkmani, г) Abdullah Qardash, д) Abu ‘Abdullah Qardash, е) al-Hajj Abdullah Qardash, ж) Hajji Abdullah Al-Afari, з) `Abdul Amir Muhammad Sa'id Salbi, и) Muhammad Sa'id `Abd-al-Rahman al-Mawla, ж) Amir Muhammad Sa’id ‘Abd-al-Rahman Muhammad al-Mula; по непроверена информация известен още като: а) Al-Ustadh, б) Ustadh Ahmad). Дата на раждане: a) 5.10.1976 г., б) 1.10.1976 г. Място на раждане: а) Тал Афар, Ирак; б) Мосул, Ирак. Гражданство: иракско. Друга информация: Водач на Ислямска държава в Ирак и Леванта, посочена в списъка като Ал Кайда в Ирак. Дата на определението съгласно 7г, параграф 2, буква и): 21.5.2020 г.“


text:
 21.1.2017
 BG
 Официален вестник на Европейския съюз
 L 17/42
 РЕГЛАМЕНТ ЗА ИЗПЪЛНЕНИЕ (ЕС) 2017/106 НА КОМИСИЯТА
 от 20 януари 2017 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 20 януари 2017 година.
 За Комисията,
 от името на председателя,
 Jerzy PLEWA
 Генерален директор
 Генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 IL
 162,4
 MA
 170,4
 TR
 167,7
 ZZ
 166,8
 0707 00 05
 EG
 250,3
 MA
 74,9
 TR
 205,3
 ZZ
 176,8
 0709 91 00
 EG
 153,4
 ZZ
 153,4
 0709 93 10
 MA
 367,5
 TR
 252,3
 ZZ
 309,9
 0805 10 22 , 0805 10 24 , 0805 10 28
 EG
 51,1
 MA
 54,9
 TR
 82,9
 ZZ
 63,0
 0805 21 10 , 0805 21 90 , 0805 29 00
 IL
 162,6
 TR
 78,7
 ZZ
 120,7
 0805 22 00
 MA
 70,9
 ZZ
 70,9
 0805 50 10
 AR
 92,5
 TR
 72,4
 ZZ
 82,5
 0808 10 80
 US
 105,5
 ZZ
 105,5
 0808 30 90
 CN
 77,5
 TR
 133,1
 ZZ
 105,3
 (1) Номенклатура на държавите, определена с Регламент (ЕС) No


text:
 1.7.2014
 BG
 Официален вестник на Европейския съюз
 L 192/40
 РЕГЛАМЕНТ ЗА ИЗПЪЛНЕНИЕ (ЕС) No 725/2014 НА КОМИСИЯТА
 от 30 юни 2014 година
 за изменение на Регламент (ЕО) No 499/96 на Съвета по отношение на нови тарифни квоти на Съюза за някои видове риба и рибни продукти с произход от Исландия
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 499/96 на Съвета от 19 март 1996 г. относно откриване и управление на тарифни квоти на Общността за някои видове риба и рибни продукти с произход от Исландия (1), и по-специално член 5, параграф 1, буква б) от него,
 като има предвид, че:
 (1)
 С Решение 2014/343/ЕС на Съвета (2) беше одобрено подписването и временното прилагане на допълнителен протокол към Споразумението между Европейската икономическа общност и Исландия вследствие на присъединяването на Република Хърватия към Европейския съюз.
 (2)
 Допълнителният протокол предвижда две нови тарифни квоти за допускане за свободно обращение в Европейския съюз на замразени норвежки омари и на пресни или охладени филета от морски костур с произход от Исландия.
 (3)
 Необходимо е да се измени Регламент (ЕО) No 499/96, за да се приложат новите тарифни квоти.
 (4)
 Новите тарифни квоти следва да се прилагат за период от дванадесет месеца. В съответствие с Решение 2014/343/ЕС те трябва да се прилагат от датата на временното прилагане на допълнителния протокол. Следователно настоящият регламент следва да се прилага от същата дата.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 В приложението към Регламент (ЕО) No 499/96 се добавят следните редове:
 „09.0813
 0304 49 50
 Филета от морски костур (Sebastes spp.), пресни или охладени
 От 1.8.2014 г. до 31.7.2015 г.
 100
 0
 09.0814
 0306 15 90
 Норвежки омар (Nephrops norvegicus), замразен
 От 1.8.2014 г. до 31.7.2015 г.
 60
 0“
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от 1 август 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 30 юни 2014 година.
 За Комисията
 Председател
 José Manuel BARROSO
 (1) ОВ L 75, 23.3.1996 г., стр. 8.
 (2) ОВ L 170, 11.6.2014 г., стр. 3.


text:
 28.12.2013
 BG
 Официален вестник на Европейския съюз
 L 353/40
 РЕГЛАМЕНТ ЗА ИЗПЪЛНЕНИЕ (ЕС) No 1418/2013 НА КОМИСИЯТА
 от 17 декември 2013 година
 относно плановете за производство и предлагане на пазара по силата на Регламент (ЕС) No 1379/2013 на Европейския парламент и на Съвета относно общата организация на пазарите на продукти от риболов и аквакултури
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1379/2013 на Европейския парламент и на Съвета от 11 декември 2013 г. относно общата организация на пазарите на продукти от риболов и аквакултури (1), и по-специално член 29 от него,
 като има предвид, че:
 (1)
 Организациите на производителите на продукти от риболов и аквакултури следва да допринасят за постигането на целите на общата политика в областта на рибарството и на общата организация на пазарите на продукти от риболов и аквакултури.
 (2)
 В Регламент (ЕС) No 1379/2013 се предвижда по-специално, че организациите на производителите на продукти от риболов изпълняват мерки за насърчаване на устойчивите риболовни дейности, намаляване на нежелания улов, подобряване на проследимостта на продуктите от риболов и премахване на ННН риболовни практики, както и че организациите на производителите на продукти от аквакултури разгръщат мерки за насърчаване на устойчиви дейности, свързани с аквакултурите, осигуряват съгласуваност с националните стратегически планове и гарантират устойчиви практики във връзка с аквакултурите.
 (3)
 Освен това в Регламент (ЕС) No 1379/2013 се предвижда, че организациите на производителите на продукти от риболов и аквакултури изпълняват мерки за подобряване на предлагането на продукти на пазара и икономическата рентабилност на производителите, стабилизиране на пазара и намаляване на въздействието на риболовните дейности върху околната среда.
 (4)
 Плановете за производство и предлагане на пазара, които организациите на производителите представят на своите национални компетентни органи, следва да са насочени към постигането на целите на общата организация на пазарите на продукти от риболов и аквакултури.
 (5)
 За да се улесни еднообразното прилагане на плановете за производство и предлагане на пазара от всички организации на производителите, както и за да се гарантира, че структурата на плановете отразява приноса за постигането на целите, посочени в членове 3 и 7 от Регламент (ЕС) No 1379/2013, Комисията следва да определи единен формат.
 (6)
 Следва да бъдат определени еднакви крайни срокове за подаване на плановете за производство и предлагане на пазара, с цел да се даде възможност за навременно одобряване на тези планове с оглед на необходимостта да се разработи подходящо финансово програмиране за финансовата подкрепа, която ще бъде на разположение за изпълнението на тези планове съгласно един бъдещ нормативен акт на Съюза, с който ще бъдат определени условията за предоставянето на финансова подкрепа за политиката в областта на морското дело и рибарството за периода 2014—2020 г.
 (7)
 Мерките, предвидени в настоящия регламент, са в съответствие със становището на Комитета по разглеждане за продуктите от риболов и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Формат и структура на плановете за производство и предлагане на пазара
 Форматът и структурата на плановете за производство и предлагане на пазара, предвидени в член 28 от Регламент (ЕС) No 1379/2013 (плановете) се определят


text:
съгласно посоченото в приложението към настоящия регламент.
 Член 2
 Срокове и процедури за представяне на плановете
 1. Организациите на производителите подават първите си планове до своите национални компетентни органи до края на февруари 2014 г. Организациите на производителите, признати след 1 януари 2014 г., подават първите си планове до националните компетентни органи осем седмици след като бъдат признати. Последващите планове се изпращат осем седмици преди изтичането на плановете в процес на изпълнение.
 2. Ако национален компетентен орган счете, че даден план, представен от организация на производителите, е насочен към изпълнение на целите, посочени в членове 3 и 7 от Регламент (ЕС) No 1379/2013, той одобрява този план в срок от шест седмици след получаването му и незабавно уведомява организацията на производителите.
 3. Ако национален компетентен орган констатира, че целите по членове 3 и 7 от Регламент (ЕС) No 1379/2013 не могат да бъдат постигнати посредством представения план, той уведомява организацията на производителите в рамките на срока, посочен в параграф 2 от настоящия член. Организацията на производителите представя изменен план в срок от две седмици.
 4. Крайният срок за одобряване на изменения план е четири седмици след получаването му.
 5. Ако национален компетентен орган не е одобрил, нито е отхвърлил плана съгласно параграф 2 или 4, планът се счита за одобрен.
 Член 3
 Преразглеждане на плановете
 1. Ако национален компетентен орган счете, че даден преразгледан план, представен съгласно член 28, параграф 4 от Регламент (ЕС) No 1379/2013, е насочен към постигане на целите по членове 3 и 7 от същия регламент, той одобрява този план в срок от четири седмици след получаването му и незабавно уведомява организацията на производителите.
 2. Ако национален компетентен орган констатира, че целите по членове 3 и 7 от Регламент (ЕС) No 1379/2013 не могат да бъдат постигнати посредством представения преразгледан план, той уведомява организацията на производителите в рамките на срока, посочен в параграф 1 от настоящия член. Организацията на производителите представя изменен план в срок от две седмици.
 3. Крайният срок за одобрение на изменения план е четири седмици след получаването му.
 4. Ако национален компетентен орган не е одобрил, нито е отхвърлил плана съгласно параграф 1 или 3, планът се счита за одобрен.
 Член 4
 Влизане в сила
 Настоящият регламент влиза в сила на двадесетия ден след публикуването му в Официален вестник на Европейския съюз.
 Той се прилага от 1 януари 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 декември 2013 година.
 За Комисията
 Председател
 José Manuel BARROSO
 (1) Вж. страница 1 от настоящия брой на Официален вестник.
 ПРИЛОЖЕНИЕ
 ПОДРОБНА СТРУКТУРА НА ПЛАНОВЕТЕ ЗА ПРОИЗВОДСТВО И ПРЕДЛАГАНЕ НА ПАЗАРА
 РАЗДЕЛ 1
 Обща информация за организацията на производители
 —
 Име
 —
 Тип
 —
 Идентификационен код
 —
 Местоположение
 —
 Брой членове
 —
 Оборот (в разбивка по видове)
 —
 Обем на улова или на реколтата (в разбивка по видове)
 РАЗДЕЛ 2
 Програма за производство и стратегия за предлагане на пазара
 В този раздел се представя примерен график за предлагането и се описва по какъв


text:
начин ще се гарантира адекватността на предлагането спрямо пазарните изисквания по отношение на качеството, количеството и представянето, по-специално за основните предлагани на пазара видове.
 РАЗДЕЛ 3
 Мерки за постигане на целите, определени в член 7 от Регламент (ЕС) No 1379/2013
 В този раздел, наред с друго, се описват подходящите мерки, предвидени в член 8 от Регламент (ЕС) No 1379/2013, които организацията на производителите възнамерява да изпълни за постигане на разнообразните цели, определени в член 7 от същия регламент.
 РАЗДЕЛ 4
 Мерки за регулиране предлагането на някои видове
 В този раздел, наред с друго, се описват подходящите мерки, предвидени в член 8 от Регламент (ЕС) No 1379/2013, които организацията на производителите възнамерява да изпълни за регулиране на предлагането на видове, чието предлагане на пазара обичайно представлява трудности в течение на годината.
 РАЗДЕЛ 5
 Санкции и мерки за контрол
 В този раздел се предоставя описание на санкциите, приложими за различните видове нарушения, които могат да бъдат допуснати при изпълнението на плановете за производство и предлагане на пазара. В допълнение в него могат да бъдат описани подходящите мерки, предвидени в член 8 от Регламент No 1379/2013, които организацията на производителите възнамерява да изпълни за осигуряване на контрола и съответствието на дейностите на нейните членове с установените от нея правила.


text:
 13.10.2011
 BG
 Официален вестник на Европейския съюз
 L 268/1
 РЕГЛАМЕНТ ЗА ИЗПЪЛНЕНИЕ (ЕС) No 1008/2011 НА СЪВЕТА
 от 10 октомври 2011 година
 за налагане на окончателно антидъмпингово мито върху вноса на ръчни колички за палети и основните им части с произход от Китайската народна република, приложимо и към вноса на ръчни колички за палети и основните им части, доставяни от Тайланд, независимо от това дали са декларирани с произход от Тайланд, след преразглеждане с оглед изтичане на срока на действие съгласно член 11, параграф 2 от Регламент (ЕО) No 1225/2009
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-нататък „основният регламент“), и по-специално член 9, параграф 4 и член 11, параграфи 2, 5 и 6 от него,
 като взе предвид предложението, представено от Европейската комисия (наричана по-нататък „Комисията“) след консултация с Консултативния комитет,
 като има предвид, че:
 A. ПРОЦЕДУРА
 1. Действащи мерки
 (1)
 След провеждането на антидъмпингово разследване (наричано по-нататък „първоначалното разследване“), с Регламент (ЕО) No 1174/2005 (2) Съветът наложи окончателно антидъмпингово мито върху вноса на ръчни колички за палети и основните им части, понастоящем класирани в кодове по КН ex 8427 90 00 и 8431 20 00 с произход от Китайската народна република (наричани по-нататък „окончателните антидъмпингови мерки“). Наложените мерки са под формата на адвалорно мито, което е между 7,6 % и 46,7 %.
 (2)
 След междинно преразглеждане ex officio на обхвата на продукта с Регламент (ЕО) No 684/2008 (3) Съветът уточни обхвата на продукта на първоначалното разследване.
 (3)
 След провеждане на разследване ex officio, целящо прекратяване на заобикалянето на антидъмпинговите мерки, с Регламент (ЕО) No 499/2009 (4) Съветът разшири обхвата на окончателното антидъмпингово мито, приложимо към „всички други дружества“, наложено върху вноса на ръчни колички за палети и основните им части с произход от Китайската народна република с Регламент (ЕО) No 1174/2005, върху вноса на ръчни колички за палети и основните им части, изпращани от Тайланд, независимо от това дали са декларирани с произход от Тайланд.
 2. Искане за преразглеждане с оглед изтичането на срока на действие на мерките
 (4)
 След публикуването на известие за предстоящо изтичане (5) на срока на действащите окончателни антидъмпингови мерки на 21 април 2010 г. Комисията получи искане за започване на преразглеждане с оглед изтичането на срока на посочените мерки съгласно член 11, параграф 2 от основния регламент. Искането беше подадено от двама производители от Съюза: BT Products AB и Lifter S.r.l. (по-нататък наричани „заявителите“), представляващи основен дял, в настоящия случай — почти целия обем на производството на Съюза на ръчни колички за палети и основните им части.
 (5)
 Искането се основаваше на твърдението, че е вероятно изтичането на срока на действие на мерките да доведе до продължаване или повтаряне на дъмпинга и на причинената от него вреда на промишлеността на Съюза.
 3. Започване на преразглеждане с оглед изтичане на срока на действие на мерките
 (6)
 След


text:
като се консултира с Консултативния комитет и установи, че са налице достатъчно доказателства за започване на преразглеждане с оглед изтичане на срока на действие на мерките, Комисията обяви на 20 юли 2010 г. с известие, публикувано в Официален вестник на Европейския съюз
 (6) (наричано по-нататък „известието за започване на преразглеждане“), че започва процедура по преразглеждане с оглед изтичане на срока на действие на мерките съгласно член 11, параграф 2 от основния регламент.
 4. Разследване
 4.1. Разследван период
 (7)
 Разследването за продължаване или повторение на дъмпинга обхвана периода от 1 юли 2009 г. до 30 юни 2010 г. (наричан по-нататък „разследван период в рамките на преразглеждането“ или „РПРП“). Прегледът на тенденциите, които имат отношение към оценката на вероятността от продължаване или повтаряне на вредата, обхвана периода от 1 януари 2007 г. до края на разследвания периода в рамките на преразглеждането (наричан по-нататък „разглежданият период“).
 4.2. Засегнати от разследването страни
 (8)
 Комисията официално уведоми за започването на преразглеждане с оглед изтичане на срока на действие заявителите, производителите износители, вносителите и ползвателите, за които се знаеше, че са засегнати, както и представителите на държавата износител. На заинтересованите страни бе дадена възможност да представят становищата си в писмен вид и да поискат да бъдат изслушани в срока, посочен в известието за започване на преразглеждане.
 (9)
 На всички заинтересовани страни, които поискаха да бъдат изслушани и показаха, че са налице особени основания, поради които следва да бъдат изслушани, бе дадена такава възможност.
 (10)
 Предвид очевидно големия брой несвързани вносители беше счетено за целесъобразно в съответствие с член 17 от основния регламент да се прецени дали следва да се използва извадка. За да може Комисията да реши дали е необходимо да се използва извадка и ако да — да подбере такава, съгласно член 17 от основния регламент от горепосочените страни беше поискано да заявят своя интерес в рамките на 15 дни от започването на преразглеждането и да предоставят на Комисията информацията, поискана в известието за започване на преразглеждане. Нямаше обаче несвързани вносители, които да предложат своето съдействие. Следователно изготвянето на извадка не бе необходимо.
 (11)
 Комисията изпрати въпросници до всички страни, за които бе известно, че са засегнати, както и до онези, които заявиха своя интерес в срока, посочен в известието за започване на преразглеждане. Бяха получени отговори от двете групи производители от Съюза, които се явяват заявители. Нито един от известните производители износители в Китайската народна република (КНР) не оказа съдействие при преразглеждането. Нито един от вносителите не се отзова по време на изготвянето на извадката и в хода на разследването нямаше други вносители или ползватели, които да представят информация на Комисията или да заявят интерес.
 (12)
 Комисията издири и провери цялата информация, която сметна за необходима за определяне на вероятността от продължаване или повторение на дъмпинга и на произтичащата от него вреда, както и на интереса на Съюза. Бяха извършени проверки на място в помещенията на следните заинтересовани страни:
 Производители от Съюза
 —
 Lifter SRL, Casole d’Elsa, Италия;
 —
 BT Products AB, Mjölby, Швеция.
 Б. РАЗГЛЕЖДАН ПРОДУКТ И СХОДЕН ПРОДУКТ
 (13)
 Разглежданият в рамките


text:
на настоящото преразглеждане продукт е същият като продукта в първоначалното разследване, уточнен в междинното преразглеждане по отношение на обхвата на продукта, а именно ръчни колички за палети и основните им части, т.е. шаси и хидравлична система, с произход от КНР, понастоящем класирани в кодове по КН ex 8427 90 00 и ex 8431 20 00. За целите на настоящия регламент ръчни колички за палети са колички с колела, оборудвани с подемни вилични рогове за манипулиране на палети, проектирани да бъдат бутани, теглени и управлявани на ръка върху гладки, равни и твърди повърхности от оператор пешеходец посредством използването на шарнирен кормилен лост. Ръчните колички за палети са проектирани само за повдигане на товар чрез движение надолу-нагоре на шарнирния лост до височина, достатъчна за неговото транспортиране, и нямат никакви други допълнителни функции или приложения като например: i) преместване и повдигане на товарите с цел да бъдат поставени на по-голяма височина или да се подпомогне складирането на товарите (високоповдигачи); ii) стифиране на една палета върху друга (кари за стифиране); iii) повдигане на товара до работна повърхност (кари с ножично повдигане) или iv) повдигане и претегляне на товари (кари за претегляне).
 (14)
 Разследването потвърди, че както и при първоначалното разследване, разглежданият продукт и продуктът, произвеждан и продаван на вътрешния пазар на КНР, а също продуктите, произвеждани и продавани в ЕС от производителите от Съюза, имат едни и същи основни физически и технически характеристики, както и същите приложения и следователно се считат за сходни продукти по смисъла член 1, параграф 4 от основния регламент.
 В. ВЕРОЯТНОСТ ОТ ПРОДЪЛЖАВАНЕ ИЛИ ПОВТАРЯНЕ НА ДЪМПИНГА
 (15)
 В съответствие с член 11, параграф 2 от основния регламент беше проверено дали е вероятно изтичането на срока на действие на съществуващите мерки да доведе до продължаване или повтаряне на дъмпинга.
 1. Предварителни бележки
 (16)
 При започването на преразглеждането бяха потърсени с 19 производители износители от КНР. Първоначално се отзова само едно дружество, Crown Equipment (Suzhou), което се съгласи да бъде включено в извадката, но впоследствие оттегли съгласието си. Впоследствие нито един от производителите износители в КНР не оказа съдействие на разследването и се наложи констатациите относно вероятността от продължаване на дъмпинга или повторението му да бъдат основани на наличните факти, и по-специално на информацията, представена от заявителите, включително информацията, съдържаща се в искането за преразглеждане, данните от Евростат, както и официалните статистически данни за износа на КНР.
 2. Дъмпинг на вноса през РПРП
 2.1. Държава аналог
 (17)
 В съответствие с разпоредбите в член 2, параграф 7, буква а) от основния регламент нормалната стойност трябваше да бъде определена на основата на цената или на конструираната нормална стойност, получена в подходяща трета държава с пазарна икономика („държава аналог“), или на цената от държавата аналог за други държави, включително за Съюза, или, ако това не е възможно — на всяка друга разумна основа, включително и действително платената или подлежаща на плащане за сходния продукт цена в Съюза, по целесъобразност — след съответна корекция, за да се предвиди разумен марж на печалба.
 (18)
 При първоначалното разследване за държава аналог с оглед установяването на нормалната стойност


text:
беше използвана Канада. Тъй като производството в Канада беше спряно, в известието за започване на настоящото преразглеждане за държава аналог беше предвидена Бразилия. Никой от известните бразилски производители износители обаче не се съгласи да окаже съдействие. Поради това беше потърсено съдействие от 27 производители от Индия и двама производители от Тайван, но и те не оказаха съдействие. Заинтересованите страни не предложиха друга държава аналог.
 (19)
 Един несъдействащ износител заяви, че Комисията не е показала, че използването на данни за държава аналог не е възможно за настоящия случай. Твърденията на дружеството бяха проверени. В някои от случаите се оказа, че предложените от несъдействащия износител дружества не са производител на засегнатия продукт. Дружеството също заяви, че Виетнам е можел да бъде избран за държава аналог. Виетнам обаче не може да бъде взет предвид, тъй като не се счита за държава с пазарна икономика. Както е обяснено в съображения 17 и 18 по-горе, Комисията се свърза с голям брой дружества от три потенциални държави аналози: Бразилия, Индия и Тайван. Въпреки усилията не беше получено съдействие. В съответствие с член 2, параграф 7, буква а) от основния регламент, предвид липсата на съдействие от страна на държава аналог нормалната стойност беше изчислена въз основа на действително платената или подлежаща на плащане цена в Европейския съюз за сходния продукт, при необходимост — след съответна корекция, за да се предвиди разумен марж на печалба. Следователно твърдението беше отхвърлено.
 2.2. Нормална стойност
 (20)
 С оглед на липсата на съдействие от страна на държава аналог при настоящото преразглеждане като основа за определянето на нормалната стойност беше използвана действително платената или подлежаща на плащане цена за сходния продукт в Съюза, при необходимост — след съответна корекция, за да се предвиди разумен марж на печалба. Един и същ метод беше използван за дружеството, получило ТДПИ при първоначалното разследване и за дружествата, на които при първоначалното разследване не е предоставено ТДПИ.
 2.3. Експортна цена
 (21)
 Предвид факта, че не беше оказано съдействие от страна на производители износители от КНР, експортната цена беше определена въз основа на наличните факти. За определянето на експортната цена бяха използвани различни източници на информация: данни от Евростат, оферти от производители износители от Китай, представени от заявителите, както и експортни фактури, събрани от митническите органи на държавите-членки.
 2.4. Сравнение
 (22)
 Среднопретеглената нормална стойност бе сравнена със среднопретеглената експортна цена на база цена франко завод и при същото равнище на търговия. В съответствие с член 2, параграф 10 от основния регламент и с цел да се осигури обективно сравнение бяха отчетени разликите във факторите, които влияят на цената и на нейната сравнимост. Бяха внесени корекции за презокеански и вътрешен транспорт на товари, както и за застраховка.
 2.5. Дъмпингов марж
 (23)
 В съответствие с член 2, параграф 11 от основния регламент, дъмпинговият марж беше установен въз основа на сравнение между среднопретеглената нормална стойност и среднопретеглената експортна цена. Сравнението показа наличието на значителен дъмпинг през РПРП, който бе между 97 % и 224 %. Значителната разлика в дъмпинговите маржове се дължи на разликата в данните, използвани за определяне на експортната цена.


text:
3. Възможни промени във вноса при евентуална отмяна на мерките
 (24)
 В допълнение към анализа за наличието на дъмпинг през РПРП беше проучена и вероятността от продължаване на дъмпинга, ако мерките бъдат отменени. Като се вземе предвид фактът, че нито един производител износител от КНР не оказа съдействие при настоящото разследване, изложените по-долу заключения се основават на наличните факти в съответствие с член 18 от основния регламент, а именно — информацията, предоставена в искането за преразглеждане, както и данните, предоставени от заявителите, данни от Евростат и официалната статистика за износа на КНР.
 (25)
 В това отношение бяха анализирани следните елементи: тенденции във вноса от КНР, свободен капацитет на износителите и привлекателност на пазара на Съюза, цени на вътрешния китайски пазар и експортни цени за трети държави.
 3.1. Тенденции във вноса от КНР
 (26)
 След налагането на мерките през 2005 г. китайските производители износители са продължили да доставят значителни количества ръчни колички за палети за пазара на Съюза. Обемът на вноса от КНР за пазара на Съюза през РПРП, близо 400 000 единици, съответстващ на 99 % от общия внос в ЕС, значително е превишавал нивата, регистрирани преди налагането на мерките (които бяха между 118 000 единици през 2000 г. и 280 000 единици при първоначалния разследван период).
 3.2. Свободен капацитет на износителите
 (27)
 При липсата на други източници на информация относно производството и капацитета в КНР анализът бе направен в съответствие с член 18 от основния регламент въз основа на информацията, подадена от заявителя. Информацията за пазара, съдържаща се в искането за преразглеждане, която заинтересованите страни не са опровергали, показва наличието на огромен капацитет в КНР. Още през 2008 г. и 2009 г. обемът на производството — съответно 1 500 000 и 800 000 единици — е бил два пъти по-голям от капацитета на пазара на целия Съюз. Освен това само малка част от производството на КНР (14 % през 2008 г. и 23 % през 2009 г.) е продадено на китайския вътрешен пазар.
 (28)
 Нивата на производство несъмнено налагат заключението, че при отсъствието на мерки е възможно към пазара на Съюза да се насочат значителни допълнителни количества китайски ръчни колички за палети.
 3.3. Привлекателност на пазара на Съюза, цени на вътрешния пазар на Китай и цени на износа за трети държави
 (29)
 Пазарът на Съюза остава привлекателен за китайските производители износители по отношение на цените. Вносът от КНР е влизал в ЕС на цени, възлизащи на приблизително една трета от цените на промишлеността на Съюза за нейните несвързани клиенти в ЕС.
 (30)
 Въз основа на китайските статистически данни за износа беше установено, че през РПРП над 40 % от износа на ръчни колички за палети от КНР е бил насочен към Съюза. САЩ са вторият по значение пазар за износ на китайски ръчни колички за палети, с 20 % от обема на китайския износ, а оставащата част от обема на износа е фрагментирана между различни дестинации.
 (31)
 Китайските цени на износа за ЕС са като цяло в съответствие със средните цени на китайския износ за всички трети държави, с


text:
изключение на САЩ. Може обаче да се заключи, че ако мерките бъдат отменени, поне част от китайския износ за държави извън ЕС и САЩ, (40 % от общия обем на китайския износ) е възможно да бъде пренасочена към ЕС. Подобно развитие е вероятно не само поради факта че при отсъствието на мерки могат да бъдат получени по-високи цени, но и по-специално поради фрагментираността на този износ за трети държави. Предвид важното значение на пазара на Съюза и вече създадените търговски канали, би било по-лесно да се работи с една експортна дестинация, отколкото с различни държави.
 (32)
 Цените на китайския износ за ЕС са значително по-високи от цените на китайския износ за САЩ (със 17 % по-високи през РПРП). Предвид липсата на съдействие от страна на китайските износители, не може да се определи до каква степен разликата в цените може да бъде обяснена с разликите в продуктовия асортимент. Въпреки това, въз основа на наличните данни за износа, не може да се изключи възможността понастоящем изнасяните за САЩ на по-ниски цени ръчни колички за палети да бъдат (частично) пренасочени към пазара на Съюза, ако мерките бъдат отменени. Подобно развитие може да бъде обяснено с причините, посочени в съображение 31 по-горе.
 (33)
 Гореизложените сравнения на цените показват, че ЕС остава особено привлекателна дестинация за китайските производители износители, които най-вероятно ще продължат да изнасят големи количества ръчни колички за палети при ниски цени.
 3.4. Заключение за вероятността от продължаване или повтаряне на дъмпинга
 (34)
 Направеният по-горе анализ показва, че вносът от КНР на пазара на Съюза е продължил да се осъществява на дъмпингови цени при много високи дъмпингови маржове. Като се имат предвид по-специално анализът на ценовите равнища на пазарите в ЕС и в други трети държави, както и наличният в КНР капацитет, може да се направи заключението, че при премахване на мерките е вероятно дъмпингът да продължи.
 Г. ОПРЕДЕЛЯНЕ НА „ПРОМИШЛЕНОСТТА НА СЪЮЗА“
 1. Производство на Съюза
 (35)
 В рамките на Съюза сходният продукт се произвежда от двете групи дружества, които са и заявители, както и от трети производител на ръчни колички за палети от Съюза. Производството на заявителите съставлява общия обем на производството на Съюза по смисъла на член 4, параграф 1 от основния регламент.
 2. Промишленост на Съюза
 (36)
 Тъй като тези производители съставляват общия обем на производството на Съюза на ръчни колички за палети и основните им части, по смисъла на член 4, параграф 1 и член 5, параграф 4 от основния регламент се счита, че те представляват промишлеността на Съюза и оттук нататък ще бъдат наричани „промишлеността на Съюза“.
 (37)
 Един несъдействащ износител заяви, че Комисията е използвала неточно определение за промишленост на Съюза, тъй като е включила несъдействащ производител от Съюза в определението за промишленост на Съюза и в обхвата на анализа на вредата. Според него това е в нарушение на член 5, параграф 4 от основния регламент. Съгласно член 4, параграф 1 от основния регламент обаче промишлеността на Съюза включва всички производители на сходния продукт в Съюза. Следователно съгласно основния регламент несъдействащият производител е част от промишлеността


text:
на Съюза. Както беше обяснено в съображение 42, данните за несъдействащия производител от Съюза бяха включени само с оглед на анализа на обема на продажбите към несвързани клиенти и пазарния дял на промишлеността на Съюза. Също така следва да се отбележи, че ако несъдействащият производител от Съюза бъде изключен от обхвата на анализа, констатациите от разследването биха останали непроменени.
 Д. СЪСТОЯНИЕ НА ПАЗАРА НА СЪЮЗА
 1. Предварителна бележка
 (38)
 Предвид това, че нито един китайски производител износител на разглеждания продукт не оказа съдействие при настоящото разследване, данните за вноса на разглеждания продукт в Европейския съюз с произход от КНР („разглежданата държава“) се базират на данни от Евростат.
 2. Потребление в рамките на пазара на Съюза
 (39)
 Потреблението в Съюза беше определено въз основа на обема на продажбите, реализирани от промишлеността на Съюза на пазара на Съюза, и на данни от Евростат за вноса.
 (40)
 Между 2007 г. и РПРП потреблението в Съюза е намаляло с 40 %, като основният спад е бил в периода между 2008 г. и 2009 г.
 Таблица 1
 2007 г.
 2008 г.
 2009 г.
 РПРП
 Общо потребление в ЕС (единици)
 783 330
 654 843
 385 410
 468 557
 Индекс (2007 г. = 100)
 100
 84
 49
 60
 3. Обем, пазарен дял и цени на вноса от КНР
 (41)
 През разглеждания период обемът на вноса с произход от КНР е намалял с 37 %, и е достигнал ниво от 387 907 единици през РПРП. Въпреки значителния спад в търсенето в Съюза, пазарният дял на китайският внос обаче се е увеличил през разглеждания период, тъй като китайският внос не е намалял в същата степен като потреблението в Съюза. Пазарният дял на вноса от разглежданата държава се е увеличил значително между 2007 г. и РПРП, когато е достигнал ниво от около 83 %. Средната цена на китайския внос се е променила слабо през разглеждания период.
 Таблица 2
 2007 г.
 2008 г.
 2009 г.
 РПРП
 Обем на вноса от разглежданата държава
 (единици)
 (7)
 612 222
 522 573
 300 222
 387 907
 Индекс (2007 г. = 100)
 100
 85
 49
 63
 Пазарен дял на вноса от разглежданата държава
 (7)
 78 %
 80 %
 78 %
 83 %
 Цени на вноса от разглежданата държава (евро/тон)
 (7)
 96
 92
 100
 97
 Индекс (2007 г. = 100)
 100
 96
 104
 101
 4. Икономическо състояние на промишлеността на Съюза
 (42)
 Съгласно член 3, параграф 5 от основния регламент Комисията изследва всички съответни икономически фактори и показатели, имащи отражение върху състоянието на промишлеността на Съюза. От съображения за поверителност (само двама производители — заявителите — оказаха съдействие при преразглеждането) по-долу се разкрива информация само под формата на индекси. Що се отнася до общия обем на продажбите на ЕС към несвързани клиенти, както и до пазарния дял на промишлеността на Съюза, посочени в таблици 6 и 7 по-долу, с цел да се запази съответствието с таблици 1 и 2 по-горе (потребление и пазарен дял на КНР), данните се основават и на тримата производители от Съюза, т.е. включени са двете групи заявители и третият производител, който не е


text:
оказал съдействие при преразглеждането (обемът на продажбите на последния е определен въз основа на информация, подадена от заявителите).
 4.1. Производство
 (43)
 През РПРП производството е намаляло с 35 % в сравнение с 2007 г.
 Таблица 3
 2007 г.
 2008 г.
 2009 г.
 РПРП
 Производство (единици)
 Индекс (2007 г. = 100)
 100
 84
 55
 65
 4.2. Капацитет и равнище на използване на капацитета
 (44)
 Производственият капацитет остава стабилен между 2007 г. и РПРП. Въпреки че равнището на използване на капацитета е ниско още през 2007 г., спадът в производството между 2007 г. и РПРП причинява допълнителен значителен спад в равнището на използване на капацитета с 20 процентни пункта между 2007 г. и РПРП, когато равнището на използване на капацитета е много ниско.
 Таблица 4
 2007 г.
 2008 г.
 2009 г.
 РПРП
 Производствен капацитет (единици)
 Индекс (2007 г. = 100)
 100
 100
 100
 100
 Използване на капацитета
 Индекс (2007 г. = 100)
 100
 84
 55
 65
 4.3. Запаси
 (45)
 Равнището на крайните запаси в промишлеността на Съюза се е увеличило с 56 % между 2007 г. и РПРП.
 Таблица 5
 2007 г.
 2008 г.
 2009 г.
 РПРП
 Крайни запаси (единици)
 Индекс (2007 г. = 100)
 100
 131
 59
 156
 4.4. Обем на продажбите
 (46)
 Продажбите от промишлеността на Съюза на пазара на Съюза към несвързани клиенти са намалели с 50 % през разглеждания период, като най-голям спад е регистриран между 2008 и 2009 г.
 Таблица 6
 2007 г.
 2008 г.
 2009 г.
 РПРП
 Обем продажбите в ЕС към несвързани клиенти (единици)
 Индекс (2007 г. = 100)
 100
 79
 55
 50
 4.5. Пазарен дял
 (47)
 Пазарният дял на промишлеността на Съюза е намалял от вече ниските през 2007 г. равнища с допълнителни 16 % между 2007 г. и РПРП. Двама от четиримата производители от Съюза от първоначалното разследване са спрели производството на ръчни колички за палети. И двете събития могат да бъдат разглеждани като дължащи се на засиления натиск, упражняван върху пазара на Съюза от китайския дъмпингов внос, който е бил усетен още по-осезаемо от промишлеността на Съюза в условията на намаляващо потребление.
 Таблица 7
 2007 г.
 2008 г.
 2009 г.
 РПРП
 Пазарен дял на промишлеността на Съюза
 Индекс (2007 г. = 100)
 100
 95
 111
 84
 4.6. Растеж
 (48)
 Между 2007 г. и РПРП потреблението в Съюза е намаляло с 40 %. Промишлеността на Съюза е загубила 3,2 процентни пункта пазарен дял, докато разглежданият внос е увеличил пазарния си дял с 5 процентни пункта.
 4.7. Трудова заетост
 (49)
 Равнището на заетостта в промишлеността на Съюза е спаднало със 17 % в периода между 2007 г. и РПРП. Това е свидетелство за усилията, положени от промишлеността на Съюза за рационализиране на производството в условията на силен спад на търсенето.
 Таблица 8
 2007 г.
 2008 г.
 2009 г.
 РПРП
 Заетост във връзка с разглеждания продукт (в брой заети лица)
 Индекс (2007 г. = 100)
 100
 84
 76
 83
 4.8. Производителност
 (50)
 Производителността на работната сила на промишлеността на Съюза, разглеждана като продукция на заето лице за една година, е намаляла с 22 % между


text:
2007 г. и РПРП.
 Таблица 9
 2007 г.
 2008 г.
 2009 г.
 РПРП
 Производителност (единици на заето лице)
 Индекс (2007 г. = 100)
 100
 103
 74
 78
 4.9. Продажни цени и фактори, които засягат цените на вътрешния пазар
 (51)
 Единичните продажни цени на промишлеността на Съюза нарастват малко с 4 % между 2007 г. и РПРП.
 Таблица 10
 2007 г.
 2008 г.
 2009 г.
 РПРП
 Единична цена на пазара на ЕС (евро/бройка)
 Индекс (2007 г. = 100)
 100
 101
 103
 104
 4.10. Заплати
 (52)
 Между 2007 г. и РПРП средната заплата на едно заето лице е спаднала с 29 %. Това също е свидетелство за успешно положените усилия от страна на промишлеността на Съюза да ограничи разходите въпреки проблемите, причинени от драстичното намаляване на обема на производството.
 Таблица 11
 2007 г.
 2008 г.
 2009 г.
 РПРП
 Годишни разходи за труд на заето лице (в хиляди евро)
 Индекс (2007 г. = 100)
 100
 91
 63
 71
 4.11. Инвестиции
 (53)
 Между 2007 г. и РПРП годишният поток на инвестициите в разглеждания продукт, вложени от промишлеността на Съюза, рязко се е понижил с 91 %.
 Таблица 12
 2007 г.
 2008 г.
 2009 г.
 РПРП
 Нетни инвестиции (в евро)
 Индекс (2007 г. = 100)
 100
 58
 27
 9
 4.12. Рентабилност и възвръщаемост на инвестициите
 (54)
 Рентабилността на промишлеността на Съюза е намаляла съществено с 66 % между 2007 г. и РПРП.
 (55)
 Възвръщаемостта на инвестициите също е намаляла значително — с 57 % през разглеждания период.
 Таблица 13
 2007 г.
 2008 г.
 2009 г.
 РПРП
 Нетна печалба от продажбите на ЕС към несвързани клиенти (в % от нетните продажби)
 Индекс (2007 г. = 100)
 100
 68
 –2
 34
 Възвръщаемост на инвестициите (нетна печалба в % от нетната счетоводна стойност на инвестициите)
 Индекс (2007 г. = 100)
 100
 80
 –2
 43
 4.13. Паричен поток и способност за привличане на капитали
 (56)
 Нетният паричен поток от оперативни дейности е показан в таблица 14 по-долу. Липсват признаци, че промишлеността на Съюза е изпитвала затруднения при привличането на капитал, което се дължи предимно на факта, че някои от производителите са част от по-големи групи.
 Таблица 14
 2007 г.
 2008 г.
 2009 г.
 РПРП
 Паричен поток (в евро)
 Индекс (2007 г. = 100)
 100
 84
 65
 73
 4.14. Размер на дъмпинговия марж
 (57)
 Като се имат предвид обемът, пазарният дял и цените на вноса от КНР, въздействието на действителните дъмпингови маржове върху промишлеността на Съюза не може да се смята за несъществено.
 4.15. Възстановяване от последиците на предходния дъмпинг
 (58)
 Разгледаните индикатори показват, че въпреки налагането на антидъмпинговите мерки през 2005 г. икономическото и финансовото състояние на промишлеността на Съюза се е запазило особено нестабилно поради преобладаващото присъствие на китайски стоки на ниски цени на пазара на Съюза. Това вече нестабилно положение преминава в понасяне на явна вреда през 2009 г. и РПРП, когато същественият спад в потреблението в Съюза подчертава пълното измерение на отрицателното въздействие на натиска, упражняван от дъмпинговия внос от Китай. Наистина през този период обемът на производството и на продажбите на промишлеността на Съюза намалява


text:
с по-бързи темпове, отколкото потреблението на Съюза, поради което промишлеността на Съюза понася съществени допълнителни загуби на пазарен дял. През същия период обаче и въпреки мерките пазарният дял на вноса от Китай се увеличава, а продуктите от Китай продължават да се внасят на цени, значително по-ниски от тези на промишлеността на Съюза. През РПРП печалбите на промишлеността на Съюза допълнително намаляват. Поради това промишлеността на Съюза не успява да се възстанови от въздействието на дъмпинга и състоянието ѝ дори се влошава допълнително през РПРП.
 4.16. Заключение
 (59)
 Между 2007 г. и РПРП, въпреки съществуването на антидъмпинговите мерки, няколко важни показателя са претърпели неблагоприятно развитие: рентабилността е намаляла с 4,9 процентни пункта, обемът на продукцията и на продажбите е намалял със съответно 35 % и 50 %, използването на капацитета е намаляло с 35 % и е било последвано от намаление в нивото на заетост. Макар част от тези неблагоприятни тенденции да могат да се обяснят със значителния спад на потреблението с почти 40 % през разглеждания период, допълнителното намаление на пазарния дял на промишлеността на Съюза (спад от 4 процентни пункта между 2007 г. и РПРП) и постоянното нарастване на пазарния дял на вноса от Китай също е ясен знак за засилващия се натиск, оказван от дъмпинговия внос от Китай. Предвид постигнатото от китайския внос положение на почти пълен монопол на пазара на Съюза, всяко по-нататъшно нарастване на китайския внос, включително поради неговите особено ниски цени, може да доведе до понижаване на нивото на използване на капацитета на промишлеността на Съюза под необходимия за осигуряване на нейната устойчивост минимум. Във връзка с това следва да се припомни, че, както беше посочено в съображение 47 по-горе, през разглеждания период двама производители от Съюза бяха принудени да се откажат от стопанската си дейност във връзка с ръчните колички за палети.
 (60)
 В коментарите си в отговор на разгласяването един китайски производител износител заяви, че определени показатели, като производство, обем на продажбите, рентабилност, използване на капацитета и заетост в действителност не показват отрицателно развитие за промишлеността на Съюза. Дружество обаче е взело предвид само развитието между 2009 г. и РПРП, а за оценката на вредата е необходимо да бъде взето предвид цялостното развитие на промишлеността на Съюза през разглеждания период, т.е. между 2007 г. и РПРП. Както е обяснено по-горе (вж. съображения 43—49), всички показатели за вреда, посочени от китайския износител, са отбелязали негативно развитие през разглеждания период.
 (61)
 Освен това, същият износител заяви, че Комисията не е разграничила причинената от дъмпинговия внос вреда от другите последици, по-специално рязкото спадане на търсенето, причинени от икономическата криза. Въпреки че потреблението на Съюза е спаднало с 40 % през разглеждания период, китайските износители са съумели да завземат значителен пазарен дял за сметка на промишлеността на Съюза. Освен това, както е обяснено в съображение 58 по-горе, следва да се припомни, че вредата от дъмпинговия внос е било значително по-голяма в периода на слабо търсене.
 Поради това се прави заключението, че въпреки съществуването на антидъмпинговите мерки, промишлеността на Съюза е понесла съществена вреда през РПРП.
 5. Въздействие


text:
на дъмпинговия внос и други фактори
 5.1. Въздействие на дъмпинговия внос
 (62)
 Въпреки спада в потреблението в Европейския съюз през разглеждания период обемът на вноса от разглежданата държава не е намалял със същите темпове, което е довело до допълнително увеличение на пазарния дял на китайския внос. При липсата на съдействие от страна на китайските производители износители подбиването на цените и продажбите на по-ниски цени се изчисляват въз основа на най-достоверната налична информация, получена от различни източници: данни на Евростат, предоставени от заявителите оферти на китайски производители износители и експортни фактури, събрани от митническите органи на държавите членки. Беше категорично установено, че вносът от разглежданата държава подбива цените на промишлеността на Съюза с между 43 % и 78 %, в зависимост от използвания източник на информация.
 5.2. Внос от други държави
 (63)
 Нивото на вноса от други държави е много ниско и е спаднало с още 79 % между 2007 % и РПРП. Пазарният дял на вноса от други държави също е намалял през РПРП. От съображения за поверителност (двама производители съставляват промишлеността на Съюза) по-надолу се разкрива информация единствено под формата на индекси.
 Таблица 15
 2007 г.
 2008 г.
 2009 г.
 РПРП
 Обем на вноса от други държави (в единици)
 Индекс (2007 г. = 100)
 100
 60
 6
 21
 Пазарен дял на вноса от други държави
 Индекс (2007 г. = 100)
 100
 71
 12
 34
 6. Заключение
 (64)
 Както е изложено в съображение 41, през разглеждания период пазарният дял на вноса от разглежданата държава се е увеличил, въпреки значителния спад в потреблението в рамките на Съюза. В резултат на това през РПРП пазарният дял на китайския внос е нараснал на 83 % от потреблението на Съюза. Въпреки общото свиване на търсенето, този увеличен натиск по отношение на обема е бил съчетан със значително занижените цени на китайския внос в Съюза, които значително са подбивали цените на промишлеността на Съюза. Поради това се прави заключението, че е налице причинно-следствена връзка между дъмпинговия внос от КНР и съществената вреда, претърпяна от промишлеността на Съюза през РПРП.
 Е. ВЕРОЯТНОСТ ОТ ПРОДЪЛЖАВАНЕ НА ВРЕДАТА
 1. Предварителни бележки
 (65)
 Както беше посочено, въвеждането на антидъмпинговите мерки не е дало възможност на промишлеността на Съюза да се възстанови от претърпяната вреда.
 2. Вероятно развитие на китайския внос в случай на отмяна на мерките
 (66)
 Както е посочено в съображение 27 по-горе, в КНР има огромен производствен капацитет. Още през 2008 г. и 2009 г. обемът на производството — съответно 1 500 000 и 800 000 единици — е бил два пъти по-голям от капацитета на целия пазар на Съюза. Освен това само малка част от производството на КНР (14 % през 2008 г. и 23 % през 2009 г.) е продадена на китайския вътрешен пазар. Следователно, в отсъствието на мерки към пазара на Съюза ще бъдат насочени значителни количества китайски ръчни колички за палети.
 (67)
 Както е посочено в съображение 31 по-горе, китайските цени на износа за ЕС са като цяло в съответствие със средните цени на китайския износ за всички трети държави. Може обаче да


text:
се заключи, че ако мерките бъдат отменени, поне част от китайския износ за държави, различни от САЩ и държавите членки на ЕС, (40 % от общия обем на китайския износ) вероятно ще бъде пренасочена към ЕС. Подобно развитие е вероятно не само поради факта, че в отсъствието на мерки могат да бъдат получени по-високи цени, но и по-специално поради фрагментираността на този износ за трети държави. Предвид важността на пазара на Съюза и вече създадените търговски канали, би било по-лесно да се работи с една експортна дестинация, отколкото с различни държави.
 3. Заключение
 (68)
 С оглед на констатациите, изложени в съображения 66 и 67 по-горе, се прави заключението, че съществува вероятност от продължаване на съществената вреда, установена през РПРП, в случай че мерките бъдат отменени. Това вероятно ще доведе до по-нататъшно влошаване на икономическото и финансовото състояние на промишлеността на Съюза, което би могло дори да застраши нейното съществуване в средносрочен план.
 Ж. ИНТЕРЕС НА СЪЮЗА
 1. Въведение
 (69)
 В съответствие с член 21 от основния регламент бе проучен въпросът дали запазването на съществуващите антидъмпингови мерки не би било в противоречие с интереса на Съюза като цяло. Интересът на Съюза беше определен въз основа на оценка на различните намесени интереси, т.е. тези на промишлеността от Съюза, на вносителите и на ползвателите.
 (70)
 Следва да се припомни, че при първоначалното разследване беше прието, че въвеждането на мерките не е в противоречие с интереса на Съюза. Освен това фактът, че настоящото разследване представлява преразглеждане, в рамките на което съответно се анализира ситуация, при която вече са били въведени антидъмпингови мерки, позволява да се оцени всяко неоправдано отрицателно въздействие на настоящите антидъмпингови мерки върху засегнатите страни.
 (71)
 Въз основа на гореизложеното бе проучено дали въпреки заключенията за вероятното продължаване на причиняващия вреда дъмпинг съществуват необорими доводи, които да доведат до заключението, че в този конкретен случай запазването на мерките не е в интерес на Съюза.
 2. Интерес на промишлеността на Съюза
 (72)
 Промишлеността на Съюза трайно е губила пазарен дял, докато вносът от разглежданата държава значително е увеличавал пазарния си дял през разглеждания период. Двама от първоначалните четирима производители от Съюза са прекратили производството на продукта, обект на разследването. Освен това промишлеността на Съюза е претърпяла съществена вреда през разглеждания период. В отсъствието на мерките промишлеността на Съюза най-вероятно би била в още по-лошо състояние.
 3. Интерес на вносителите и ползвателите
 (73)
 Нито един от несвързаните вносители и ползватели, които бяха потърсени, не предложи съдействие. Припомня се също така, че при първоначалното разследване беше установено, че въздействието от въвеждането на мерките няма да бъде значително за ползвателите. Макар мерките да съществуват от пет години, основен източник на доставки за вносителите/ползвателите в Съюза продължава да е КНР. Не бяха представени никакви данни и за това, че е имало трудности с намирането на алтернативни източници. Също така се припомня, че при първоначалното разследване оказалите съдействие ползватели запазиха неутрално становище по отношение на налагането на мерките и бе направено заключението, че значението на ръчните колички за палети за тяхната стопанска дейност е слабо. В хода на


text:
настоящото преразглеждане не бяха установени данни за противното. Поради това се стигна до заключението, че запазването на антидъмпинговите мерки вероятно няма да окаже сериозно въздействие върху вносителите/ползвателите в Съюза. В действителност без налагането на мерките дъмпинговият внос от Китай би могъл да монополизира пазара на ръчни колички за палети в Съюза.
 4. Заключение
 (74)
 Предвид гореизложеното, не може да се заключи категорично, че запазването на действащите антидъмпингови мерки би било в противоречие с интереса на Съюза.
 З. АНТИДЪМПИНГОВИ МЕРКИ
 (75)
 Всички страни бяха информирани за съществените факти и съображения, на които се основава намерението да се препоръча запазването на съществуващите мерки. На страните също така бе даден срок да представят коментари след разгласяването на информацията. Изявленията и коментарите бяха надлежно взети предвид, когато това бе обосновано.
 (76)
 В коментарите си, последвали разгласяването, промишлеността на Съюза подчерта факта, че нивата на дъмпинг и подбиване на цените, установени при преразглеждането, са много по-високи от тези при първоначалното разследване и че е налице нарастващ натиск от страна на дъмпинговия внос от Китай. Поради това промишлеността на Съюза заяви, че Комисията следва да разгледа възможността за повторна оценка на равнището на антидъмпинговите мита. С оглед на тези коментари, както и с оглед на констатациите, направени при настоящото преразглеждане, се разглежда възможността за започване на пълно междинно преразглеждане, ограничено до дъмпинга.
 (77)
 От гореизложеното следва, че съгласно предвиденото в член 11, параграф 2 от основния регламент, антидъмпинговите мерки, приложими към вноса на ръчни колички за палети и основните им части с произход от КНР, следва да бъдат запазени. Припомня се, че тези мерки представляват адвалорни мита с различни ставки.
 (78)
 Следва да се припомни, че обхватът на мерките, предмет на настоящото преразглеждане, бе разширен с Регламент (ЕО) No 499/2009 на Съвета към вноса на същия продукт, доставян от Тайланд, независимо от това дали е с произход от Тайланд. В това отношение в рамките на настоящото преразглеждане не бяха представени нови данни. Поради това приложението на окончателното антидъмпингово мито в размер на 46,7 %, приложимо „за всички други дружества“ към вноса с произход от КНР, следва да бъде разширено, така че да обхване вноса на същия продукт, доставян от Тайланд, независимо от това дали е деклариран с произход от Тайланд.
 (79)
 Посочените в настоящия регламент индивидуални антидъмпингови митнически ставки за дружествата се прилагат само за внос на разглеждания продукт, произведен от тези дружества, и съответно от посочените конкретни юридически лица. Вносът на разглеждания продукт, произведен от което и да било друго дружество, непосочено изрично в постановителната част на настоящия регламент с наименование и адрес, включително и субекти, свързани с изрично посочените такива, не може да се ползва от тези ставки и за него се прилага митническата ставка, приложима за „всички други дружества“.
 (80)
 Всяко искане за прилагане на тези индивидуални ставки на антидъмпинговото мито (напр. след промяна на наименованието на субекта или след създаването на нови производствени или търговски структури) следва да се изпраща до Комисията (8) заедно с цялата относима информация, по-специално относно евентуална промяна в дейността на дружеството, свързана с производството, продажбите на вътрешния


text:
пазар и за износ, например във връзка с посочената промяна на наименованието или посочената промяна в производствените и търговски структури. Ако е целесъобразно, регламентът ще бъде изменен съответно чрез актуализиране на списъка с дружества, които се ползват от индивидуални митнически ставки,
 ПРИЕ НАСТОЯЩИЯ РЕГЛАМЕНТ:
 Член 1
 1. Налага се окончателно антидъмпингово мито върху вноса на ръчни колички за палети и основните им части, т.е. шаси и хидравлична система, понастоящем класирани в кодове по КН ex 8427 90 00 (кодове по ТАРИК 8427900011 и 8427900019) и ex 8431 20 00 (кодове по ТАРИК 8431200011 и 8431200019), с произход от Китайската народна република. За целите на настоящия регламент ръчни колички за палети са колички с колела, оборудвани с подемни вилични рогове за манипулиране на палети, проектирани да бъдат бутани, теглени и управлявани на ръка върху гладки, равни твърди повърхности от оператор пешеходец посредством използването на шарнирен кормилен лост. Ръчните колички за палети са проектирани само за повдигане на товар чрез движение надолу-нагоре на шарнирния лост до височина, достатъчна за неговото транспортиране, и нямат никакви други допълнителни функции или приложения като например: i) преместване и повдигане на товарите с цел да бъдат поставени на по-голяма височина или да се подпомогне складирането на товарите (високоповдигачи); ii) стифиране на една палета върху друга (кари за стифиране); iii) повдигане на товара до работна повърхност (кари с ножично повдигане) или iv) повдигане и претегляне на товари (кари за претегляне).
 2. Ставката на окончателното антидъмпингово мито, приложимо към нетната цена франко границата на Съюза преди обмитяване, за продукта, описан в параграф 1 и произвеждан от дружествата, изброени по-долу, е следната:
 Дружество
 Митническа ставка
 (%)
 Допълнителен код по ТАРИК
 Ningbo Liftstar Material Transport Equipment Factory, Zhouyi Village, Zhanqi Town, Yin Zhou District, Ningbo City, Zhejiang Province, 315144, КНР
 32,2
 A600
 Ningbo Ruyi Joint Stock Co. Ltd, 656 North Taoyuan Road, Ninghai, Zhejiang Province, 315600, КНР
 28,5
 A601
 Ningbo Tailong Machinery Co. Ltd, Economic Developing Zone, Ninghai, Ningbo City, Zhejiang Province, 315600, КНР
 39,9
 A602
 Zhejiang Noblelift Equipment Joint Stock Co. Ltd, 58, Jing Yi Road, Economy Development Zone, Changxin, Zhejiang Province, 313100, КНР
 7,6
 A603
 Всички други дружества
 46,7
 A999
 3. С настоящото обхватът на окончателното антидъмпингово мито, приложимо за „всички други дружества“, предвидено в параграф 2, се разширява към вноса на ръчни колички за палети и основните им части, т.е. шаси и хидравлична система, подробно описани в параграф 1, класирани понастоящем в кодове по КН ex 8427 90 00 и ex 8431 20 00 (кодове по ТАРИК 8427900011 и 8431200011) и изпратени от Тайланд, независимо от това дали са декларирани с произход от Тайланд.
 4. Прилагат се действащите разпоредби относно митническото облагане, освен ако не е предвидено друго.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Люксембург на 10 октомври 2011 година.
 За Съвета
 Председател
 A. KRASZEWSKI
 (1) ОВ L 343, 22.12.2009 г., стр. 51.
 (2) ОВ L 189, 21.7.2005 г., стр.


text:
1.
 (3) ОВ L 192, 19.7.2008 г., стр. 1.
 (4) ОВ L 151, 16.6.2009 г., стр. 1.
 (5) ОВ C 70, 19.3.2010 г., стр. 29.
 (6) ОВ C 196, 20.7.2010 г., стр. 15.
 (7) Данни от Евростат. През 2007 и 2008 г. част от китайските продукти са декларирани с произход от Тайланд до налагането на мерки за предотвратяване заобикалянето на мерките по отношение на вноса от Тайланд през 2008 г. Поради това обемът на вноса от Тайланд е добавен към вноса на разглежданата държава, което леко е засегнало данните за 2007 и 2008 г. в таблица 2 по-горе.
 (8) European Commission, Directorate-General for Trade, Directorate H, B-1049 Brussels, Belgium.